b'\n_START_ARTICLE_\nDr\xc5\xbeavljan Kane\n_START_SECTION_\nZgodba\n_START_PARAGRAPH_\nFilm opisuje \xc5\xbeivljenje Charlesa Fosterja Kanea, bogatega in vplivnega lastnika \xc4\x8dasopisne mre\xc5\xbee v Zdru\xc5\xbeenih dr\xc5\xbeavah Amerike skozi o\xc4\x8di novinarja Jerryja Thompsona, ki po Kaneovi smrti raziskuje pomen njegovih zadnjih besed, rosebud (dobesedno brst vrtnice). Thompson poizkusi izpra\xc5\xa1ati Kaneovo drugo \xc5\xbeeno, Susan Alexander, sedaj alkoholi\xc4\x8dno lastnico majhnega kluba, a no\xc4\x8de odgovarjati na njegova vpra\xc5\xa1anja. Thompson zato poi\xc5\xa1\xc4\x8de podatke o Kaneovi mladosti v dnevniku Walterja Parksa Thatcherja, pokojnega bankirja in varuha mladega Kanea.'